רפאל קליינמן

הרב רפאל דוד קליינמן (נולד ב-1962) הוא שחקן, במאי, כוריאוגרף, איש חינוך ויועץ חינוכי ישראלי.

 ביוגרפיה 
נולד וגדל בתל כביר בדרום תל אביב במשפחה חילונית. אביו היה ניצול השואה שעלה לישראל עם פרטיזנים יהודים, ואימו עלתה מטורקיה.

למד בבית הספר היסודי על שם יוסף חיים ברנר. בגיל תשע החל ללכת לבית כנסת.

בגיל צעיר הוגדר כילד פלא, והחל לשחק בהצגות. למד בחטיבת הביניים של תיכון עירוני ט"ז (תל אביב). למד במגמת תיאטרון בתיכון תלמה ילין, והשתתף בסיבוב הופעות של להקת הנוער העובד והלומד. למד במכינה של סטודיו למשחק ניסן נתיב. בגיל 16 הופיע בלהקת הליווי של יהורם גאון כזמר־רקדן. השתתף בתפקידים קטנים בסרטים ישראליים.

ב-1980 התגייס לחטיבת הנח"ל, ואז עבר ללהקה צבאית בשם "צוות הווי אלתרמן". בשמונת חודשי השירות האחרונים החלה מלחמת שלום הגליל, והוא הופיע עם חבריו (בין השאר עם אסנת וישינסקי) בערב שנקרא "כוכבים בחוץ".

לאחר השחרור נסע קליינמן לאנגליה, מתוך כוונה ללמוד ב. לבסוף לא למד שם אלא הופיע בקברט בלונדון שהתבסס על הסרט "מופע הקולנוע של רוקי". לאחר מכן חזר לישראל והופיע בתיאטרון, ובסוף השנה עבר לארצות הברית יחד עם זמרים ושחקנים מפסטיבל הזמר החסידי להם יצר את הכוריאוגרפיה למופע. בפילדלפיה פגש בשחקנית שאמרה לו שמחפשים שחקן לתפקיד ראשי בלהקת תיאטרון תנועה בה היא משתתפת. הוא התקבל ללהקה. במקביל שיחק גם במחזמר "יוסף וכתונת הפסים המשגעת" בתיאטראות ברודוויי.

כשהיה בן 23, בעקבות שיחה עם הרב עזריאל טאובר הוא החל ללמוד בישיבת אור שמח במונסי והחל בתהליך של חזרה בתשובה. כעבור שמונה חודשים חזר לישראל ולמד בישיבת אור שמח בירושלים. הוא עבד בעבודות מזדמנות: היה מוכר בחנות של גל פז, מלצר, ובין השנים 1988–1990 שימש כעוזר השר לקליטת העלייה הרב יצחק חיים פרץ. לאחר מכן למד בכולל של ישיבת נהר שלום, והחל לשמש כמלמד.

למד ועסק בשיטת "דמיון נובע".

 משחק 
ב-1979 גילם רקדן בסרט "שלאגר" שכתב וביים אסי דיין.

ב-1984 יצר את הכוריאוגרפיה להצגה "מאחורי הגדר" מאת חיים נחמן ביאליק שביים אורי פסטר בתיאטרון הבימה.

בסוף שנות ה-90 של המאה ה-20 שידר ברדיו 10 (רדיו פיראטי) בשם הבמה "דוד בן שמואל".
שמאל|ממוזער|נחום איש גם-זו התיבה המופלאה, 1999
ב-1998 גילם את נחום איש גמזו (לצד אברהם סלקטר, שלמה וישינסקי וניר רון) בסרט הראשון בסוגת הקולנוע החרדי "נחום איש גם-זו והתיבה המופלאה" שכתבה וביימה ציפי רוזנבלום והפיק שאול אביגור במסגרת "א מחיה!" - מפועלי חינוך יהודיים.
שמאל|ממוזער|הדב המרקד, 2002
בסרטי האחים גרובייס: ב-2002 גילם את הרב יהודה לייב משפולי בסרט הקאלט "הדב המרקד" שכתב חוטר ישי הלל וביימו  יהודה ואברהם גרובייס, וגילם את דוד בסרט "בלתי צפוי", סרטם האחרון של האחים גרובייס.
שמאל|ממוזער|בלתי צפוי, 2002
ב-2013 כתב וביים את הקליפ לשיר "סלחתי" של מיכה גמרמן. בקליפ השתתפו כ-200 אנשים ועלות הפקתו עמדה על כ-77,000 דולר.

ב-2020 השתתף בסדרת הדוקו-ריאליטי "עוד ניפגש" כמלווהו של גיל פנקס.

ב-2021 שיחק בסרטון בנושא הכרת הטוב וכיבוד הורים בהפקת בני יוסף.

בינואר 2022 הצטלם לסרט הקאמבק של יהודה גרובייס "הסיפור שנשכח", סרט דרמה-תקופתי שצולם בפולין. בו הוא מגלם את יעקב (תפקיד ראשי), משמשו של הבעל שם טוב.

באותה שנה השתתף לצד מוטי ברלב בפרק השמיני של העונה השלישית של "שאלה תשובה", וגילם את הרב יחזקאל בסדרה "אספמיא" (רצים לגמרא) שכתב מתן צור וביים יריב הורוביץ. השתתף בפאנל "על הניסים והרנסאנס בתרבות היהודית" בפסטיבל הרצליה הראשון - גשר לתרבות יהודית שנערך בהיכל אמנויות הבמה.

ב-2023 גילם ראש כולל בסרטון "סעודה בלתי אפשרית" של ברדק.

ב-2024 גילם מנהל חיידר בסדרה אנדרגראונד מאה שערים ששודרה בכאן דיגיטל.

ב-2025 החל להעלות את ההצגה "אודישן משמיים" מאת גיא מרוז שביים שלום הגר. ההצגה מבוססת על סיפורו האישי, והצגת הבכורה הייתה בפסטיבל יהודי בינלאומי לתרבות עכשווית.

 חינוך 
ב-1991 החל לעסוק בחינוך. הוא למד תואר ראשון ושני בחינוך, חינוך מיוחד ושיטת פוירשטיין. תחילה שימש כמלמד ולאחר מכן מונה למנהל. הוא שימש כמרצה במכללות להכשרת מורים בישראל והכשרת מנהלים, ופיתח השתלמויות למנהלים חרדים.

ב־2007 בהמלצת הרב שמואל אוירבך נסע לברזיל וניהל שם תלמוד תורה לבנים ובית ספר לבנות של הקהילה היהודית. כשחזר לישראל ניהל סמינר לבנות, וכעבור כשנה חזר לשלוש וחצי שנים בקהילה אחרת בברזיל. ב-2021 חזר לישראל.

ב-2016 התארח בתוכנית הרדיו "בירורי תשובה" שהגישו דן טיומקין ועופר גיסין ברדיו קול ברמה.

בחודשים יוני-אוגוסט 2023 הגיש את התכנית "אז מה עושים?" ברדיו קול חי.

 חיים אישיים 
נשוי לשרה ולהם שישה ילדים, מתגורר ברחביה.

פילמוגרפיה
קולנוע
 שנה שם תפקידבמאי.ת סוגה1979שלאגררקדןאסי דייןקומדיה מוזיקלית1999נחום איש גם זו והתיבה המופלאהנחום איש גמזו, שחקן ראשיציפי רוזנבלוםדרמה היסטורית2002הדב המרקדיהודה לייב משפולי, שחקן ראשייהודה גרובייס, אברהם גרובייסבלתי צפוידוד, שחקן ראשיTBAהסיפור שנשכחשחקן ראשייהודה גרובייס

תיאטרון
 שנה שם תפקידבמאי.תתיאטרון1984מאחורי הגדרכוריאוגרףאורי פסטרהבימה

טלוויזיה
 שנה שם תפקידבמאי.ת סוגהשידור2020עוד ניפגשמשתתףאוהד גל-עוז, אורי גרודרתוכנית מציאותכאן 112022שאלה תשובהנורית יעקבס־ינוןאספמיא: רצים לגמראשחקן (הרב יחזקאל)יריב הורוביץסדרת נוערyes VOD2024אנדרגראונד מאה שעריםמנהל תלמוד תורהאורי גרודר, אוריאל ביג'לכאן דיגיטל

וידאו קליפים
 שנה שםתפקיד2013מיכה גמרמן - סלחתיבמאי, תסריטאי

 קישורים חיצוניים 













 מוריה לוז, "אמרתי לקב"ה: 'בוא נעשה עסק'. יומיים אחר כך חזרתי בתשובה", באתר הידברות, 1 בדצמבר 2025



 הערות שוליים 

קטגוריה:חוזרים בתשובה
קטגוריה:בוגרי ישיבת אור שמח
קטגוריה:רחביה: אישים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני קולנוע חרדי
קטגוריה:בוגרי תלמה ילין
קטגוריה:ישראלים שנולדו ב-1962
קטגוריה:מלמדים